கேள்வி: முனைய துணைக்கோள் ஏவுகலம்-சி45 - செயற்கைக்கோள்கள் நிலைநிறுத்தம் பற்றி விளக்கவும்.
பதில்: ஏவூர்தியானது தரையில் இருந்து புறப்பட்ட 17 நிமிடம் 12 வினாடிகளுக்குப் பிறகு ‘எமிசாட்’ செயற்கைக் கோளை 748 கி.மீ. துாரத்தில் புவி நீள்வட்ட சுற்றுப் பாதையில் நிலைநிறுத்தியது. அதன்பின் ஏவூர்தியின் நான்காவது மற்றும் இறுதி நிலையான பிஎஸ் 4 இயந்திரம் 1 மணி நேரம் 55 நிமிடங்கள் பயணித்த பிறகு 504 கிலோமீட்டர் தொலைவில் திட்டமிட்ட சுற்றுப்பாதையில் 28 வெளிநாட்டு செயற்கைக்கோள்களையும் நிலை நிறுத்தியது. தொடர்ந்து பிஎஸ்4 இயந்திரம் படிப்படியாக மற்றொரு சுற்றுப்பாதைக்கு உந்தித்தள்ளப்பட்டு, சோதனைரீதியாக அதில் வைக்கப்பட்டிருந்த 3 ஆய்வு சாதனங்கள் 485 கிலோமீட்டர் துாரத்தில் நிலைநிறுத்தப்பட்டன. தரையிலிருந்து புறப்பட்ட மூன்று மணி நேரத்தில் ஏவூர்தியானது திட்டமிடப்பட்ட பணிகளை வெற்றிகரமாக முடித்தது.